Publication: Magyar Közlöny
Issue: MK-2001-132 (Year: 2001, Number: 132)
Era: 1990-2004
Section: Az 1989. évi XXXII. törvény (Abtv.) 20. §-a értelmében
Paragraph Index: 880

Az 1989. évi XXXII. törvény (Abtv.) 20. §-a értelmében az Alkotmánybíróság az arra jogosult indítványa alapján jár el. A jelen ügyben az indítványozó mulasztás megállapítását kérte az Alkotmánybíróságtól. Az olyan törvény meghozatala, amely valamely alkotmányossági szempontból nem kifogásolható törvényi rendelkezés megváltoztatásával alkotmányellenes szabályt vezet be, álláspontom szerint nem minősíthető mulasztásnak, hanem a megalkotott jogszabályi rendelkezés — és ezzel együtt az általa megteremtett helyzet önmagában — alkotmányellenes. Ezen alkotmányellenességet az Alkotmánybíróság — megfelelő indítvány alapján — a kérdéses rendelkezés megsemmisítésével szüntetheti meg. Tekintettel arra, hogy az indítványozó nem az 1999. évi CX. törvény 1. §-ában megállapított rendelkezés alkotmányellenességének megállapítását és a rendelkezés megsemmisítését kérte, az Országgyűlés viszont a fentiek szerint mulasztást nem követett el, az Alkotmánybíróságnak az indítványt el kellett volna utasítania. Dr. Erdei Árpád s. k., alkotmánybíró A különvéleményhez csatlakozom: Dr. Harmathy Attila s. k., alkotmánybíró A Kormány határozatai A Kormány 1122/2001. (XI. 22.) Korm. határozata az Elektronikus Kormányzati Gerinchálózat kialakításáról

Source: https://magyarkozlony.hu/hivatalos-lapok/cb0536f3e2df17ce647c02ccde49cdb6ea820eb2/dokumentumok/8540dae2d6d466396f216430d2c113fa53f0a033/letoltes